MLDataScientist/Wikipedia-uzbek-2024-05-01 huggingface dataset:
Birlik (partiya, O‘zbekiston)

„Birlik“ — Oʻzbekistonda rasman roʻyxatdan oʻtmagan oʻng qanot muxolifat siyosiy partiya.

„Birlik“ O‘zbekiston rasmiy organlari tomonidan bosim ostiga olingan. Partiyaning baʼzi faollari qamoqqa olingan, ko‘plab tashkilot aʼzolari mamlakatni tark etishga majbur bo‘lgan. Tashkilot 2000-yillardan beri partiyaviy va saylovoldi faoliyatini olib bormagan.

Tarixi 
„Birlik“ 1988-yil 16-noyabrda xalq harakati sifatida tashkil topgan va shunga koʻra „Birlik“ Xalq harakati deb nomlangan. Harakatga oʻzbek ziyolilarining bir qancha vakillari va dissidentlar asos solgan. Harakatning dastlabki maqsadi oʻzbek tiliga Oʻzbekiston SSRda davlat tili maqomi berish edi, chunki aslida respublikaning yagona rasmiy tili rus tili boʻlib, oʻzbek tili ikkinchi darajali til hisoblangan. Harakat shu talab bilan ko‘plab mitinglar uyushtirgan. 1989-yil 21-oktabrda harakat o‘z talablariga erishdi va o‘zbek tili O‘zbekiston SSRning davlat tili (rus tili bilan birga) deb tan olindi. Harakat 1989-yil oxiridan boshlab Oʻzbekistonning SSSR tarkibidan mustaqil boʻlishi, mamlakatda demokratik islohotlar oʻtkazish g‘oyasini ilgari sura boshlagan.

1994-yilda harakat Adliya vazirligida qayta ro‘yxatdan o‘ta olmagan va noqonuniy deb topilgan. Harakat yetakchilarining aksariyati O‘zbekistonni tark etgan, qolganlari hibsga olingan. 1995-yilda  Harakat aʼzolari Moskvada qurultoy o‘tkazgan.

2003-yil 26-avgustda Qo‘qon shahrida harakat faollaridan birining shaxsiy uyida „Birlik“ partiyasining yashirin taʼsis qurultoyi bo‘lib o‘tgan. Qurultoyda harakatning O‘zbekistondagi bir qancha faollari bevosita ishtirok etgan, ayrim aʼzolari va faollari xorijdan kelgan. Muxolifat yetakchilari esa internet orqali qurultoyga qo‘shilgan. Qurultoyda „Birlik“ xalq harakati ,,Birlik" partiyasiga aylantirilgani eʼlon qilingan. Abdurahim Po‘lat partiya raisi etib saylangan.

Manbalar 

Oʻzbekiston siyosiy partiyalari
1988-yilda Oʻzbekistonda tashkil etilganlar
Philip H. Dybvig

Philip H. Dybvig (1955-yil 22-mayda tugʻilgan) — amerikalik iqtisodchi. U Sent-Luisdagi Vashington universiteti Olin biznes maktabining Bank va moliya bo'yicha Boatmen's Bancshares professori. Dybvig Ben Bernanke va Duglas Diamond bilan birgalikda "banklar va moliyaviy inqirozlar bo'yicha tadqiqotlar uchun" iqtisod fanlari bo'yicha 2022-yilgi Nobel mukofotiga sazovor bo'ldi.

Dybvig aktivlar narxini belgilash, investitsiyalar va korporativ boshqaruv bo`yicha proffesor hisoblanadi. U Yale universiteti professori va Prinston universitetida dotsent bo'lgan. Dybvig 2002-yildan 2003-yilgacha G'arbiy moliya assotsiatsiyasi prezidenti bo'lgan va bir nechta jurnallarning muharriri va yordamchi muharriri bo'lgan, jumladan, Review of Financial Studies, Journal of Economic Theory, Finance and Stochastics, Journal of Finance, Journal of Financial Media, Journal va Review of Financial Studies.

Dybvig Duglas Diamond bilan Diamond-Dybvig modelidagi bank ishi bilan mashhur.

Havolalar 
 Vashington universiteti, Olin biznes maktabi fakulteti veb-sahifasi

Manbalar 

Yashayotgan insonlar
Revdinskit

Revdinskit - Sulyudalar sinfi minerali boʻlib, bu mineral ilk marotaba 1867-yilda Oʻrta Uralning Revinsk tumanidan topilganligi sababli unga shunday nom berilgan. Aslini olganda, bu minerallning serpentinga oʻxshab ketadigan kolloidal hili revdinskit deb ataladi.Keyinchalik mineralning yaxshiroq kristallangan hili 1908-yili Nipui togʻidan topilgan va nepuit deb nomlangan.

Kimyoviy tarkibi 
Bu mineralning kimyoviy tarkibi, serpentinga yaqin boʻlib, (Ni,Mg)[SiO][OH] yoki (Ni,MgSiO2HO) dan iborat, undan farqi tarkibidagi NiO ning birmuncha koʻpligidadir.

Fizik-optik xususiyatlari 
Singoniyasi monoklin. Kristallarining qiyofasi mayda zirapchasimon tuzilishga ega. U koʻproq tangachalardan iborat agrigat holatda tarqalgan. Rentgenometrik tahlil maʼlumotlaridan maʼlum boʻlishicha, uning kristall strukturasi kaolinit gruppasiga kiradigan minerallarga juda ham oʻxshab ketadi. Rangi koʻkimtir tusli och yashildan(feruza rang) toʻq yashilgacha yoki sargʻish, kulrang baʼzan yashil. Yaltiroqligi yogʻsimon, mumdek yoki hira. Qattiqligi 2-2.5. Ulanish tekisligi {001} boʻyicha mukammal. Solishtirma ogʻirligi 2.5-3.2 (nikel miqdoriga bogʻliq)
Diagnostik belgilari. Och koʻkimtir-yashil rangi, tangacha va mayda plastinkachasimon tuzilishga ega ekanligi. Bu mineral dahandam alangasida erimaydi yoki qiyinchilik bilan eriydi. Oksidlartiruvchi alangada koʻmir ustida qizdirilganda qoʻngʻirroq tusga kiradi, qaytaruvchi alangada esa baxmaldek qoʻngʻir boʻlib qoladi. Yopiq naychada koʻp suv ajratib chiqaradi. Issiq HCl da eriydi va yelimshak kremnezyom ajraladi.

Hosil boʻlishi va konlari 
Revdinskit, faqat tarkibida nikel va oz miqdorda magniy silikati, olivin, enstatit, serpentin va boshqa qoʻshimchalar boʻlgan oʻta asos intruziv jins massivlarining nurash poʻstida uchraydi. Revdinskitning serpentin parchalari oʻrnida, uning struktura hossalarini saqlagan holda yuzaga kelgan psevdomorfozlari ham kuzatiladi. Bu revdinskitning Kristal fazoviy panjarasidan magniyni nikel bilan siqib chiqarib, metosamatik yoʻl bilan hosil boʻlishini koʻrsatadi. Revdinskit Revdinsk va Ufaleysk tumanlarining nikelsilikat madan konlarida birmuncha koʻp topilgan. Uning kristallangan hillari, asosan, oʻta asos jins massivlari chekkalarida, ohaktoshlarda rivojlangan karst boʻshliqlarini toʻldiruvchi serpentinit delyuviallari (Tyulenevsk koni) va Xalilovsk va Akkeermanovsk konlari (Janubiy Ural) dan ham topilgan.

Amaliy ahamiyati 
Revdinskit boshqa nikel silikatlari bilan bir qatorda muhim sanoat ahamiyatiga ega boʻlgan nikel madani hisoblanadi.

Manbalar

Adabiyotlar 
 Ziyayeva P.N MINERALOGIYA labaratoriya mashgʻulotlati uchun oʻquv uslubiy qoʻllanma,
 A. G. Betextin. Mineralogiya kursi "Oʻqituvchi: nashriyoti Toshkent-1969.
Maciej Rybus

Maciej Rybus (talaffuzi: [ˈmat͡ɕɛj ˈrɨbus], Matsey Ribus; 1989-yil 19-avgustda tugʻilgan) — polshalik professional futbolchi. U Rossiya Premyer ligasining Spartak Moscow klubida chap qanot himoyachisi sifatida oʻynaydi, avval esa Polsha milliy futbol jamoasi safida xalqaro futbol bilan shugʻullangan.

Klubdagi faoliyati 
Rybus faoliyatini Pelikan Łowicz klubi bilan boshladi va 2006-yilning yozida MSP Szamotulyga sotildi, bu yerda atigi bir mavsum oʻynadi va Legia Warsaw tomonidan yoshlar jamoasi safiga qabul qilindi. U 2007-yil 15-noyabrda Ekstraklasa kubogida Dyskobolia Grodzisk Wielkopolskiga qarshi oʻyinda Legia safida debyut qilgan. Legia bosh murabbiyi Jan Urban futbolchini asosiy jamoaga oʻtkazishga qaror qildi. Rybus 2007-yil 24-noyabrda Ekstraklasada debyut qildi. U 2007—2008-yilgi mavsumda asosan zaxira oʻrindigʻidan maydonga tushdi, ammo mavsum oxirida boshlangʻich oʻn birlik tarkibdan joy oldi. Rybus Ekstraklasadagi ilk golini 2007-yilning dekabr oyida Gornik Zabrzega qarshi oʻyinda urgan. 2008-yil aprel oyida Rybus liga doirasidagi Wisla Krakowga qarshi oʻyinda dubl qayd etdi. 

2016-yilning 21-iyunida u Lyon klubi bilan shartnoma imzoladi. Rybus klub safida jami 28 ta oʻyin oʻtkazgan.

2017-yilning 19-iyulida u Rossiyaning Lokomotiv Moscow klubi bilan uch yillik shartnoma imzoladi. Rybus 2022-yilning 31-may kuni shartnomasi muddati tugagani sababli Lokomotivni tark etdi. Klubdagi faoliyati davomida u bitta Rossiya Premyer ligasi chempionligini, ikkita Rossiya kubogi gʻalabasini va Rossiya Super kubogini qoʻlga kiritdi.

2022-yil 11-iyun kuni Rybus Spartak Moscow klubi bilan ikki yillik shartnoma imzoladi. U klubdagi ilk golini 2022-yil 27-avgust kuni Fakel Voronezh ustidan 1:4 hisobida gʻalaba qozonganida kirtidi.

Xalqaro faoliyati 
Rybus Polsha terma jamoasidagi debyutini 2009-yilning noyabrida Ruminiyaga qarshi oʻyinda oʻtkazgan. Kanadaga qarshi navbatdagi oʻyinda u xalqaro darajadagi birinchi golini urdi. Rybus UEFA Yevropa chempionati 2012da ham Polshani himoya qilgan. 2018-yilning may oyida u Polshaning 2018-yilda Rossiyada boʻlib oʻtadigan futbol boʻyicha Jahon chempionati uchun dastlabki 35 kishilik tarkibiga kiritildi.

2022-yil 20-iyun kuni Rossiyaning Spartak Moscow klubiga oʻtganidan soʻng, Polsha Rybusni mamlakati terma jamoasida oʻynashini taqiqladi. Bunga sabab sifatida uning Rossiyaning Ukrainaga bostirib kirishi paytida rus jamoasida oʻynash koʻrsatilgan. Bu klub egasi Lukoil urushga qarshi chiqqan yagona yirik rus kompaniyalaridan biri boʻlganiga qaramay Rybus terma jamoa tarkibiga olinmagan.

Shaxsiy hayoti 
Rybus Lana ismli rus ayoliga uylangan.

Faoliyat statistikasi

Klub 
:

Xalqaro

Xalqaro gollar 

 Ballar va natijalar birinchi navbatda Polshaning gollari roʻyxatini koʻrsatadi.

Yutuqlari 
Legia Warsaw

 Polsha kubogi: 2007—2008
 Polsha Superkubogi: 2007—2008

Lokomotiv Moscow

 Rossiya Premyer ligasi: 2017—2018
 Rossiya kubogi: 2018—2019, 2020—2021
 Rossiya Super kubogi: 2019

Manbalar 

Fransiyadagi muhojir futbolchilar
FIFA Jahon chempionati 2018 oʻyinchilari
Polsha futbolchilari
Yashayotgan insonlar
1989-yilda tugʻilganlar
Futbolchilar
Rabiu Ibrahim

Rabiu Ibrahim () — nigeriyalik futbolchi, „Slovan Bratislava“ klubi yarim himoyachisi.

Jamoalardagi faoliyati 
Rabiu Ibrahim professional faoliyatini „Gateway United“ boshlagan. 2007-yilning yozida u Lissabonning „Sporting“ jamoasiga oʻtdi, transfer summasi 450 ming yevroni tashkil qildi. Unga Angliyaning „Arsenal“, „Chelsea“, „Manchester United“ va „Liverool“ klublari ham qiziqish bildirishdi. U hech qachon „Sporting“ning asosiy jamoasida debyut qilmagan va 2011-yil boshida erkin agent sifatida Gollandiyaning PSV klubiga oʻtib, uch yillik shartnoma imzolagan. 28- avgust kuni „Excelsior“ga qarshi oʻyinda Rabiu Ibrahim „Eredivisie“da debyut qildi va ikkinchi boʻlimda Zakariya Labyadni almashtirdi. 21- sentabr kuni Gollandiya kubogi doirasida VVSBga qarshi oʻyinda ishtirok etdi.

2012-yil boshida Rabiu Ibrahim Shotlandiyaning „Celtic“ klubiga oʻtib, uch yarim yillik shartnoma imzoladi. 3-may kuni u Shotlandiya Premer-ligasidagi debyutini ikkinchi boʻlimda Kris Kommonsning oʻrniga „St Johnstone“ qarshi oʻtkazdi. Debyut mavsumida Rabiu Ibrahim Shotlandiya chempioniga aylandi.

2016-yilning yozida u Belgiyaning „Gent“ klubiga koʻchib oʻtdi.

Xalqaro karyerasi 
2007- yilda Nigeriya yoshlar terma jamoasi tarkibida Rabiu Ibrahim Janubiy Koreyada boʻlib oʻtgan yoshlar oʻrtasidagi jahon chempionatida chempion boʻldi. 2009-yilda Nigeriya yoshlar terma jamoasi tarkibida Rabiu Ibrahim Misrda boʻlib oʻtgan yoshlar oʻrtasidagi jahon chempionatida ishtirok etdi. Turnirda u Ispaniya, Taiti va Germaniya jamoalariga qarshi oʻyinlarda ishtirok etgan. Nemislarga qarshi kechgan duelda Rabiu Rabiu Ibrahim gol urdi.

2015-yilning 11-yanvarida Rabiu Ibrahim Nigeriya terma jamoasi safida Kot-d’Ivuarga qarshi o‘rtoqlik o‘yinida debyut qildi.

Statistikasi

Yutuqlari 
Jamoaviy yutuqlari

„Celtic“

  Futbol boʻyicha Shotlandiya chempionati — 2011-2012

„Trenčín“

  Futbol boʻyicha Slovakiya chempionati — 2014-2015
  Futbol boʻyicha Slovakiya chempionati — 2015-2016
 Slovakiya kubogi gʻolibi — 2014-2015
 Slovakiya kubogi gʻolibi — 2015-2016

Xalqaro yutuqlari

Nigeriya (U17)

  Yoshlar oʻrtasidagi jahon chempionati — 2007

Manbalar 

Nigeriya futbolchilari
Yashayotgan insonlar
1991-yilda tugʻilganlar
15-martda tugʻilganlar
Blanca Rodríguez (jurnalist)

Blanca Isabel Rodriguez Gonsales (1959-yil 13-aprelda tugʻilgan) — urugvaylik jurnalist, yozuvchi va adabiyot oʻqituvchisi. U 10-kanalning asosiy infarmatsion dastur boʻlgan Subrayado dasturining boshlovchisi. U Urugvaydagi eng muhim yangiliklar dasturining yagona ayol boshlovchisi va taniqli milliy va xalqaro arboblardan intervyu olgan bir nechta jurnalistik dasturlarni boshqargan. U jurnalistik faoliyatidagi yutuqlari uchun bir necha bor „Yil ayoli“ mukofotiga sazovor boʻlgan.

Biografiyasi 
Blanka Rodriges 1959-yil 1-aprelda Montevideoda tugʻilgan va tahsil olgan. U oʻz faoliyatini 1988-yilda boshlovchi sifatida boshlagan. U 1990-yildan 2013-yilgacha Jorge Traverso bilan Kanal 10 ning markaziy yangiliklari Subrayado dasturini olib bordi. Traverso 23 yillik uzluksiz Subrayado markaziy nashrini tark etganidan soʻng, 2013-yil 22-fevralda Rodriges informatsion dasturida birinchi oʻrinda qoldi. U televidenie va radioda bir nechta jurnalistik dasturlarni yaratdi, bu esa uni taniqli milliy va xalqaro shaxslardan intervyu olishga olib keldi. U o‘z tadqiqoti va intervyulari asosida bir qancha kitoblar muallifi.

U jurnalistik faoliyati davomida davomida koʻplab mukofotlarga sazovor boʻlgan, jumladan, har yili Urugvayda turli sohalarda urugvaylik ayollarni eʼtirof etish va targʻib qilish maqsadida tashkil etiladigan „Yil ayoli“ mukofoti

U iqtisodchi va siyosatchi Mario Bergaraning ishqiy hamkori, 2019 yilgi praymerizda Keng frontga nomzod. Rodrigesning nomi prezidentlik chiptasini toʻldirish uchun tilga olingan.

Kitoblar 

 Confidencias (1998), Cal y Canto
 Mujeres uruguayas (1999), Alfaguara,, turli mualliflar
 El correo del general (2004), Aguilar,, kompilyatsiya
 Ministras (2010), Aguilar,

Manbalar 

Yashayotgan insonlar
1959-yilda tugʻilganlar
Jurnalisitik
Jesús Medina

Jesús Manuel Medina Maldonado () 1997-yil 30-aprelda tavallud topgan. Paragvaylik futbolchi Rossiyaning „CSKA“ klubi yarim himoyachisi. Paragvay terma jamoasida oʻynaydi.

Jamoalardagi faoliyati 
„Libertad“ klubi tarbiyalanuvchisi. 2012-yilning 8-iyulida u Rubio Nuga qarshi Paragvay Primer ligasida debyut qildi. Oʻsha yili Jezus Paragvay chempioni boʻldi. 2014-yilda u yana ikki marta chempionlikni qoʻlga kiritdi. 2016-yilning 21-fevralida „Deportivo Kapiata“ga qarshi kechgan bahsda Jesús Manuel Medina Maldonado „Libertad“ safida ilk golini urdi. 2017-yil 8 mart kuni Libertadores kubogi doirasida Boliviyaning „Sport Boys Warnes“ga qarshi oʻyinda u gol urdi. 25-avgust kuni Sudamerikana kubogi doirasida Kolumbiyaning „Santa-Fe“ klubiga qarshi oʻyinda Jesús Manuel Medina Maldonado gol urdi.

2017-yil 31-dekabrda Jesús Manuel Medina Maldonado MLSning „New York City“ klubiga koʻchib oʻtdi. Futbolchi Amerika klubi bilan belgilangan oʻyinchi qoidasiga koʻra toʻrt yillik shartnoma imzoladi. U „New York City“ uchun debyutini 4-mart kuni 2018-yilgi mavsumning ochilish oʻyinida „Kanzas City“ning „Sporting“ga qarshi oʻyinida gol bilan nishonladi. 2019-yil fevral oyida Jesús Manuel Medina Maldonado Qoʻshma Shtatlarda muqim yashash ruxsatnomasi (yashil karta) oldi. 2021-yilgi mavsum oxirida „New York City“ varianti boʻyicha Jesús Manuel Medina Maldonado bilan shartnomani uzaytirmadi.

Terma jamoadagi karyerasi 
2013-yilda Paragvay yoshlar terma jamoasi tarkibida Jesús Manuel Medina Maldonado Argentinada boʻlib oʻtgan Janubiy Amerika yoshlar chempionatida ishtirok etdi. Turnirda u Kolumbiya, Ekvador, Venesuela, Peru, Urugvay, Braziliya va ikki marta Argentina jamoalariga qarshi oʻyinlarda maydonga tushgan. Kolumbiyaliklar, ekvadorliklar va peruliklarga qarshi bahslarda u toʻrtta gol urdi.

2015-yilda Paragvay yoshlar terma jamoasi tarkibida Jesús Manuel Medina Maldonado Urugvayda boʻlib oʻtgan Janubiy Amerika yoshlar chempionatida ishtirok etdi. Turnirda u Kolumbiya, Ekvador, Boliviya, Argentina, Peru va Braziliya terma jamoalariga qarshi oʻyinlarda ishtirok etgan. Boliviyaliklarga qarshi kechgan bahsda Jesús Manuel Medina Maldonado gol urdi.

2017-yil 2 iyul kuni Meksikaga qarshi oʻrtoqlik uchrashuvida Jesús Manuel Medina Maldonado Paragvay terma jamoasi safida debyut qildi.

Statistika

Manbalar 

Yashayotgan insonlar
1997-yilda tugʻilganlar
30-aprelda tugʻilganlar
John Clauser

John Francis Clauser (1942-yil 1-dekabrda tug'ilgan) - amerikalik nazariy va eksperimental fizik, kvant mexanikasi, xususan, Clauser-Horne-Shimony-Holt tengsizligi hissa  qo'shgan fizik.

Clauser fizika bo'yicha 2022-yilgi Nobel mukofotiga Alen Aspect va Anton Zaylinger bilan birgalikda " bell tengsizliklarining buzilishini aniqlagani uchun" qo`lga kiritdi.

Biografiya 
Clauser Kaliforniyaning Pasadena shahrida tug'ilgan. Uning otasi Francis H. Clauser aviatsiya muhandisligi professori bo'lib, Johns Hopkins universitetida aeronavtika bo'limiga asos solgan va unga rahbarlik qilgan. Keyinchalik u Kaliforniya Texnologiya Institutida (Caltech) muhandislik professori bo'lib ishlagan. Uning onasi Catharine McMillan Caltechdagi gumanitar fanlar kutubxonachisi va 1951-yilgi kimyo bo'yicha Nobel mukofoti sovrindori Edwin McMillan singlisi edi.

U 1964-yilda Caltechda fizika bo'yicha bakalavr darajasini oldi. U yerda Dabney House a'zosi edi. U 1966-yilda Kolumbiya universitetida Patrik Thaddeus rahbarligida fizika bo'yicha san'at magistri va 1969-yilda fizika bo'yicha falsafa doktori unvonini oldi.

1969-yildan 1997-yilgacha u asosan Kaliforniya universiteti, Berkli, Lourens Berkli milliy laboratoriyasi va Lourens Livermor milliy laboratoriyasida ishlagan. 197- yilda Stuart Freedman bilan hamkorlikda u CHSH-Bell teoremasi birinchi eksperimental sinovini o'tkazdi. Bu Bell tengsizligi buzilishining birinchi eksperimental kuzatuvi edi.

1974-yilda Michael Horne bilan birga ishlab birinchi marta Bell teoremasining umumlashtirilishi tabiatning barcha mahalliy realistik nazariyalari uchun jiddiy cheklovlar berishini ko'rsatdi. Bu ish mahalliy realizm tomonidan qo'yilgan birinchi to'liq umumiy eksperimental talab sifatida Clauser–Horne (CH) tengsizligi deb kiritildi. Shuningdek, 1974-yilda u yorug'lik bo'yicha subpoisson statistikasini birinchi marta kuzatdi (klassik elektromagnit maydonlar uchun Cauchy Schwarz tengsizligini buzish orqali birinchi marta fotonlar uchun aniq zarrachaga o'xshash xususiyatni ko'rsatdi. 1976-yilda u CHSH-Bell teoremasi bashoratlarining dunyoda ikkinchi eksperimental sinovini o'tkazdi.

Clauser 2010-yilda Alen Aspect va Anton Zaylinger bilan birgalikda fizika bo'yicha Wolf Prize mukofotiga sazovor bo'lgan. Bu uchala fizik 2022-yilda fizika boʻyicha Nobel mukofotiga ham sazovor boʻldi.

Yana qarang 

 Epistemologik xatlar

Manbalar 

Yashayotgan insonlar
1942-yilda tugʻilganlar
Salim Po‘latov

Salim Poʻlatovich Poʻlatov — Sovet iqtisodiy, davlat va siyosiy arbobi, texnika fanlari doktori, professor.

Tarjimai holi 
1930-yilda Toshkent shahrida tugʻilgan. KPSS aʼzosi.

1951-yildan iqtisodiy, ijtimoiy va siyosiy sohalarning faol ishtirokchisi. 1951-1994-yillarda Toshkent irrigatsiya va qishloq xoʻjaligini mexanizatsiyalash muhandislari instituti aspiranti, assistent, katta oʻqituvchi, dotsent, fakultet dekani, Toshkent Qizil Bayroq ordenli irrigatsiya va qishloq xoʻjaligini mexanizatsiyalash muhandislari instituti rektori, Oʻzbekiston SSR Oliy va oʻrta maxsus taʼlim vaziri, Toshkent qishloq xoʻjaligi instituti rektori vazifalarida faoliyat yuritgan.

9-12-chaqiriqlar Oʻzbekiston SSR Oliy Soveti deputati etib saylangan.

1994-yilda Toshkentda vafot etgan.

Havolalar 

 Oʻzbekiston SSR Oliy Soveti deputatlari: Oʻninchi chaqiriq. (Qisqacha biografik maʼlumot). — T .: Oʻzbekiston, 1981. — S. 25.
 GA RF R7523 105 91 SSSR Oliy Kengashi Prezidiumining 1971-yil 8-aprelda qabul qilingan Farmonlari va ularga materiallar / 10-sonli bayonnomaga / No 1455-VIII dan 1458-VIII gacha, jild. 16

Oʻzbekistondagi oliy oʻquv yurtlari rektorlari
Hurmat Belgisi ordeni sohiblari
Mehnat Qizil Bayroq ordeni sohiblari
Toshkentda vafot etganlar
1994-yilda vafot etganlar
Toshkentda tugʻilganlar
1930-yilda tugʻilganlar
Jaime Lozano

Jaime Arturo Lozano Espín () — meksikalik futbolchi va futbol murabbiyi. U chap qanot himoyachisi sifatida oʻynadi.

Jamoalardagi faoliyati 
Lozano 1998-yilda „Universidad Nacional“ bilan debyut qildi, u yerda 2001-yilda „Celaya“ga qoʻshilishgacha oʻynadi. 2002-yilda futbolchi „UNAM Pumas“ jamoasiga qaytdi va u bilan 2004-yilda „Clausura“, „Apertura“ va „Copa Santiago“da gʻolib chiqdi. Lozano 2005-yilda Meksikada boʻlib oʻtgan Konfederatsiyalar kubogida oʻynagan. 2005- yilgi „Apertura“ oldidan u „UANL Tigres“ tomonidan imzolangan va yozgi transfer oynasi davomida Meksika bozoridagi eng qimmat shartnomaga aylangan.

2013-yil iyun oyida u „Alebrijes de Oaxaca“ taklif qilindi, ammo moliyaviy va oilaviy muammolar tufayli u rad javobini berdi va boshqa takliflar olmaganligi sababli u nihoyat faoliyatini yakunlashga qaror qildi.

Milliy terma jamoa safida 
Lozano koʻp marta Meksika terma jamoasiga chaqirilgan. U 2006-yilgi FIFA Jahon chempionatiga saralashda jamoaning eng muhim oʻyinchilaridan biri boʻlib, 11 oʻyinda 11 ta gol urdi. Ammo bir qator jarohatlar uning terma jamoa safida jahon chempionati oldidan o‘yinlarda ishtirok etishiga to‘sqinlik qildi. Lozanoni Rikardo Lavolpe 26 nafar futbolchidan iborat dastlabki roʻyxatga kiritdi, u turnir boshlanishiga qadar uning ahvoli yaxshilanadi degan umidda u 23 nafar yakuniy roʻyxatni tuzishi kerak edi. Biroq, bu sodir boʻlmadi va u yakuniy roʻyxatga kiritilmadi. Shuningdek, u 2005-yilgi Konfederatsiyalar kubogida Meksika terma jamoasi safida uchta oʻyin oʻtkazgan.

Lozano 2007-yilgi Amerika Kubogi uchun Hugo Sanchez tomonidan tanlangan futbolchilardan biri edi. U turnirda ilk bor maydonga tushdi va Meksikaning Braziliya ustidan 2:0 hisobida gʻalaba qozongan oʻyinida zaxiradan maydonga tushdi.

Statistikasi

Murabbiy sifatida

Yutuqlari 

 Meksika chempioni (2): Klausura-2004, Apertura-2004
 Meksika chempionlari kubogi gʻolibi (1): 2004-yil
 Shimoliy Amerika Superligasi gʻolibi (1): 2010-yil
 Santyago Bernabeu kubogi sohibi (1): 2004-yil

Manbalar 

Meksika futbolchilari
Mexikoda tugʻilganlar
Yashayotgan insonlar
1978-yilda tugʻilganlar
29-sentabrda tugʻilganlar
Antonina Xlebushkina

Antonina Pavlovna Xlebushkina — Sovet iqtisodiy, davlat va siyosiy arbobi, Sotsialistik Mehnat Qahramoni.

Tarjimai holi 
1914-yilda Samara viloyatida tug‘ilgan. KPSS aʼzosi.

1926-yildan iqtisodiy, ijtimoiy va siyosiy ishlarda faol ishtirok etgan. 1926-1995-yillarda badavlat dehqonlarning farzandlariga enaga, Tojikiston va Oʻzbekiston SSRda oʻqituvchi, Toshkent shahridagi Markaziy bolalar turistik-ekskursiya stansiyasi direktori, Oʻzbekiston SSR Toshkent shahridagi 22-sonli bolalar uyi direktori lavozimlarida faoliyat olib borgan.

Poytaxtimizdagi 22-Mehribonlik uyining taniqli bitiruvchilari orasida O‘zbekiston montaj va maxsus qurilish ishlari vaziri Po‘lat Nug‘monov, O‘zbekiston xalq artisti Tamara Yunusova, O‘zbekistonda xizmat ko‘rsatgan artistlar Olga Sultonova, Flora Kaydani kabi mashhur shaxslar yetishib chiqgan.

SSSR Oliy Kengashi Prezidiumining 1987-yil 16-dekabrdagi Farmoni bilan yetim va ota-ona qaramog‘isiz qolgan bolalarni kommunistik tarbiyalash, o‘qitish, fuqarolik rivojlanishidagi ulkan xizmatlari uchun Antonina Pavlovna Xlebushkinaga „Sotsialistik Mehnat Qahramoni unvoni“ berilgan, „Lenin“ ordeni va „O‘roq va bolg‘a“ oltin medali bilan taqdirlangan.

O‘zbekiston SSR Oliy Kengashining 11- va 12-chaqiriqlari deputati etib saylangan.

„Lenin komsomol mukofoti“ (1986), ,Xalqaro mukofot va „Lev Tolstoy“ oltin medali (1987) laureati.

Antonina Pavlovna Xlebushkina 1995-yilda Toshkentda vafot etgan va Do‘mbrobod qabristoniga dafn etilgan.

Havolalar 

 Xlebushkin

Mehnat Qizil Bayroq ordeni sohiblari
Lenin ordeni sohiblari
Sotsialistik Mehnat Qahramonlari
Toshkentda vafot etganlar
1995-yilda vafot etganlar
18-noyabrda vafot etganlar
1914-yilda tugʻilganlar
18-dekabrda tugʻilganlar
Qumqoʻrgʻon-1977

Qumqoʻrgʻon-1977 — Surxondaryo viloyatining futbol klubi. 1977-yilda tashkil topgan. Oʻzbekiston Birinchi ligasida qatnashadi

Joriy tarkibi

Natijalari

Manbalar

Havolalar 

 Qumqoʻrgʻon-1977 OʻzPFL saytida

Oʻzbekiston futbol klublari
Surxondaryo viloyati futbol klublari
Birinchi liga jamoalari
2019-yilda Oʻzbekistonda tashkil etilganlar
1977-yilda Oʻzbekistonda tashkil etilganlar